Държавен вестник, бр. 84, 2002 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  84
СПОГОДБА
между правителството на Република България
и правителството на Република Македония за
опазване, поддържане, обновяване и обознача-
ване на граничната линия и граничните знаци
по българо-македонската държавна граница
(Утвърдена с Решение № 547 от 31 юли 2000 г.
на Министерския съвет. В сила от 8 март 2002 г.)
Ръководейки се от желанието за договорно
уреждане на въпросите, които се отнасят до
начина на опазване, поддържане, обновяване
и обозначаване на граничната линия и гранич-
ните знаци на българо-македонската държав-
на граница,
правителството на Република България и
правителството на Република Македония, на-
ричани по-нататък договарящи страни, се съг-
ласиха за следното:
Член 1
Република България и Република Македо-
ния приемат държавната граница между Ре-
публика България и бившата СФР Югосла-
вия в частта, която разграничава Република
България и Република Македония, приета и
описана в действащите двустранни и многос-
транни международни договори, обозначена
с гранични знаци.
Член 2
Държавната граница разграничава вертикал-
но територията на двете държави на повърх-
ността на земята, във въздушното пространст-
вото и подземната повърхност.
Договарящите страни потвърждават своето
съгласие държавната граница да остане посто-
янна и непроменена, без оглед на природни и
изкуствени промени, които могат да настъпят
на границата.
Член 3
За изпълнението на тази спогодба догова-
рящите страни определят следните гранични
сектори:
1. Сектор № 1—от тристранната гранична
точка на българо-македонско-гръцката грани-
ца до гранична пирамида № 62.
2. Сектор № 2—от гранична пирамида № 62
до тристранната гранична точка на българо-
македонско-югославската граница.
Член 4
1. Задълженията и разноските на договаря-
щите страни във връзка с опазването, поддър-
жането, обновяването и обозначаването на гра-
ничната линия и граничните знаци се разпреде-
лят по следния начин:
Република България отговаря за Сектор № 1;
Република Македония отговаря за Сектор № 2.
2. Необходимите разходи за поправяне и
възстановяване на граничните знаци, повреде-
ни или унищожени от граждани на една от до-
говарящите страни, се поемат от договарящата
страна, чийто гражданин е виновното лице.
Вината се установява при съвместен оглед
от пълномощници на договарящите страни на
самото място.
Член 5
Българо-македонската държавна граница е
обозначена със:
тристранна гранична пирамида на мястото,
където се събират границите на Република
България, Република Македония и Република
Гърция, както и на мястото, където се събират
границите на Република България, Република
Македония и СР Югославия;
гранични пирамиди, поставени едноредно на
граничната линия;
помощни гранични пирамиди;
гранична бразда между граничните пирамиди;
трайна бяла линия, прокарана по платната
на пътищата и други обекти, които пресичат
граничната линия.
Член 6
Договарящите страни се задължават да под-
държат държавната граница в добро и видимо
обозначено състояние и за тази цел съгласно
разпоредбите на тази спогодба заедно да извър-
шват следните работи:
обновяване на съществуващите и поставяне
на нови гранични знаци на мястото на унищо-
жените или изчезналите и поставяне на допъл-
нителни гранични знаци;
контрол на положението на граничните зна-
ци и граничната бразда;
геодезическо измерване на отделни части от
граничната линия и граничните знаци, когато
това е необходимо;
почистване на пояса по протежение на гра-
ничната линия от дървета, храсти и други рас-
тения в съответствие с разпоредбите на тази
спогодба;
допълване на съществуващите и съставяне
на нови гранични документи;
предприемане на други мерки във връзка с
опазването, поддържането, обновяването и
обозначаването на граничната линия и гранич-
ните знаци, както и за предотвратяване пов-
реждането, унищожаването или непозволено-
то преместване на граничните знаци.
Член 7
1. За изпълнение на задълженията, произти-
чащи от тази спогодба, договарящите страни
създават Смесена комисия за опазване, поддър-
жане, обновяване и обозначаване на българо-
македонската държавна граница (в по-нататъш-
ния текст Смесена комисия).
2. Всяка от договарящите страни назначава
председател и трима членове на делегацията в
Смесената комисия, а експертите и помощният
персонал се определят в зависимост от нуждите.
3. Договарящите страни по дипломатически
път се уведомяват за състава на делегациите си
в Смесената комисия, както и при смяна на пред-
седателите. За други промени в състава на деле-
гациите председателите се уведомяват взаимно.